Hr Paul Kunimägi
Kaitseministeerium
Sakala 1
15094 Tallinn
		Teie 02.07.2024 pöördumine	
			
		Meie 16.07.2024 nr KV-4.1-3.1/24/13870-2	

Türi valas Kõdu, Lauri ja Lungu külade tuulepargi detailplaneeringu lähteseisukohtade ja keskkonnamõju strateegilise hindamise programmi kohta ettepanekute edastamine	

Austatud hr Kunimägi	

Türi Vallavalitsus on edastanud Kaitseministeeriumile ettepanekute esitamiseks Türi vallas Kõdu, Lauri ja Lungu külade tuulepargi detailplaneeringu lähteseisukohtade ja keskkonnamõju strateegilise hindamise programmi. Detailplaneeringu ja keskkonnamõjude strateegilise hindamise eesmärk on rajada üldplaneeringuga ettenähtud perspektiivsele tuuleenergia alale taastuvenergiapark (tuuleenergia ning elektrienergiasalvestid). Detailplaneering on kooskõlas Türi valla üldplaneeringuga ning detailplaneeringu koostamisel lähtutakse üldplaneeringust tulenevates taastuvenergia arendamisele seatud tingimustest.
Lisatud DP lähteseisukohtade ja KSH hindamise programmi joonisel lk 11 on esitatud võimalikud elektrituulikute asukohad. 

Kaitseväel ei ole ettepanekuid ega täiendusi lisada Türi vallas Kõdu, Lauri ja Lungu külade tuulepargi detailplaneeringu lähteseisukohtadele ja keskkonnamõju strateegilise hindamise programmile.

Kaitseväe hinnangul ei rakendu DP lähteseisukohtade ja KSH hindamise programmi joonisel lk 11 esitatud võimalikele elektrituulikute asukohtadele kõrguspiiranguid pärast Mandri-Eesti osaliselt tuuleenergeetikale avavate kompensatsioonimeetmete täielikku rakendumist. Meetmed rakenduvad tööle pärast kaitseministri 25.04.2022 a. määruse nr 16 muutmise eelnõu jõustumist (ilmumist Riigiteatajas).

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee